ET

Brüssel 26.11.2007

KOM(2007) 752 lõplik

Ettepanek:

NÕUKOGU OTSUS,

millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ, mis käsitleb ühist käibemaksusüsteemi, artikli 26 lõike 1 punktist a ning artiklitest 168 ja 169

(Ainult ingliskeelne tekst on autentne)

(komisjoni esitatud)

SELETUSKIRI

Ettepaneku taust |

110 | Ettepaneku põhjused ja eesmärgidVastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artikli 395 lõikele 1 võib nõukogu komisjoni ettepaneku põhjal ühehäälselt lubada liikmesriigil võtta erimeetmed, millega tehakse erand kõnealusest direktiivist, et lihtsustada käibemaksu kogumise menetlust või hoida ära teatavat maksudest kõrvalehoidumist või maksustamise vältimist.Komisjoni peasekretariaati 5. veebruaril 2007 saabunud kirjas taotles Ühendkuningriik luba jätkata erandi kohaldamist, mis anti esmalt nõukogu 29. juuni 1995. aasta otsusega 95/252/EÜ ja seejärel nõukogu 9. märtsi 1998. aasta muudetud otsusega 98/198/EÜ. Direktiivi 2006/112/EÜ artikli 395 lõike 2 kohaselt teavitas komisjon 15. oktoobril teisi liikmesriike Ühendkuningriigi taotlusest. Komisjon teatas 17. oktoobri kirjas Ühendkuningriigile, et tal on taotluse hindamiseks olemas kogu vajalik teave. |

120 | Üldine taustEespool nimetatud nõukogu otsus lubab Ühendkuningriigil kohaldada 50%list piirangut maksukohustuslase õiguse suhtes arvata maha nii ettevõtluseks kui ka isiklikuks tarbeks kasutatavate sõiduautode rentimise või liisimise eest makstud sisendkäibemaks ning samas mitte käsitada selliste liisitud või renditud autode maksukohustuslaste isiklikuks tarbeks kasutamist tasuna teenuste osutamise eest. Kõnealuse erandiga kaob rendilevõtjal või liisijal vajadus pidada üksikasjalikku arvestust iga sellise autoga tehtud erasõitude üle ja arvestada käibemaksu auto isiklikuks tarbeks kasutamiselt. Seepärast tuleb kõnealust erandit käsitada eelkõige lihtsustusmeetmena. Erandit on pikendatud mitu korda ning see kaotab kehtivuse 31. detsembril 2007.Reeglina lubatakse erandeid piiratud ajaks, mille jooksul on võimalik hinnata erimeetme asjakohasust ja tõhusust. Sellega seoses mõistab komisjon olemasoleva teabe põhjal, et 50% jaotus ettevõtluseks ja isiklikuks tarbeks kasutamise (või mis tahes muul kui ettevõtluse eesmärgil kasutamise direktiivi 2006/112/EÜ artikli 26 lõike 1 punkti a tähenduses) vahel kajastab hetkel endiselt maksukohustuslaste liisitud ja renditud autode ettevõtluseks ja isiklikuks tarbeks kasutamise suhet Ühendkuningriigis üldiselt. Seepärast on endiselt asjakohased algset erandit õigustavad juriidilised ja faktilised asjaolud.Kuid 29. oktoobril 2004 esitas komisjon ettepaneku nõukogu direktiivi kohta, mis hõlmab kululiikide ühtlustamist, mille suhtes võivad liikmesriigid kohaldada mahaarvamise keeldu (niinimetatud käibemaksu lihtsustamise ettepanek (KOM(2004)728 lõplik)). Et käesolev ettepanek hõlmab sõiduautodega seotud kulusid, ei tohi kehtivusaega pikendada kauemaks kui kavandatava direktiivi vastuvõtmise ja jõustumiseni. Erandit võib kohaldada igal juhul vaid kuni 31. detsembrini 2010 juhul, kui kavandatav direktiiv ei ole selleks kuupäevaks jõustunud, mille jooksul on võimalik hinnata, kas 50% piirang on endiselt mõistlik ja vastuvõetav lahendus, mis kajastab sõiduautode ettevõtluseks ja isiklikuks tarbeks kasutamise jaotust. |

130 | Ettepaneku valdkonnas kehtivad õigusnormidNõukogu 9. märtsi 1998. aasta otsus 98/198/EÜ, millega lubatakse Ühendkuningriigil pikendada kumuleeruvaid käibemakse käsitlevate liikmesriikide õigusnormide ühtlustamist käsitleva kuuenda käibemaksudirektiivi 77/388/EMÜ artiklitest 6 ja 17 kõrvalekalduva meetme kohaldamist (EÜT L 76, 13.3.1998, lk 31). Otsust on muudetud nõukogu 18. jaanuari 1999. aasta otsusega 99/79/EÜ (EÜT L 27, 2.2.1999, lk 22), nõukogu 27. novembri 2000. aasta otsusega 2000/747/EÜ (EÜT L 302, 1.12.2000, lk 63), nõukogu 22. detsembri 2003. aasta otsusega 2003/909/EÜ (ELT L 342, 30.12.2003, lk 49) ja nõukogu 7. detsembri 2004. aasta otsusega 2004/855/EÜ (ELT L 369, 16.12.2004, lk 61).Direktiivi 2006/112/EÜ artikliga 176 on ette nähtud, et nõukogu määrab kindlaks kulud, millelt käibemaksu maha ei arvata. Kuni kõnealuste kulude kindlaksmääramiseni lubatakse liimesriikidel säilitada 1. jaanuaril 1979 kehtinud erandid. Seepärast kehtivad mitmed sätted, millega piiratakse õigust arvata maha mootorsõidukitega seotud käibemaksu. |

141 | Kooskõla Euroopa Liidu muude tegevuspõhimõtete ja eesmärkidegaEi kohaldata. |

Konsulteerimine huvitatud isikutega ja mõju hindamine |

| Konsulteerimine huvitatud isikutega |

219 | Ei ole asjakohane. |

| Eksperdiarvamuste kogumine ja kasutamine |

229 | Välisekspertide arvamusi ei olnud vaja kasutada. |

230 | Mõju hindamineOtsuse ettepaneku eesmärk on pikendada ajaliselt lihtsustusmeetme kehtivust, millega kaob maksukohustuslasel vajadus pidada arvestust ettevõtte käsutuses olevate autode isiklikuks tarbeks kasutamise kohta ja arvestada sellelt käibemaksu ning seega on otsusel tõenäoliselt positiivne majanduslik mõju.Kuid tulenevalt erandi kitsast reguleerimislast ning piiratud kehtivusajast on selle mõju igal juhul piiratud. Lisaks sellele on meede lähenemisviisilt samalaadne teatises KOM(2004) 728 esitatud komisjoni ettepanekuga, mis sisaldab eeskirju kulude kohta, millelt makstud käibemaksu mahaarvamise õigust võib piirata. |

Ettepaneku õiguslik külg |

305 | Kavandatud meetmete kokkuvõteLoa andmine Ühendkuningriigile jätkata erandi kohaldamist direktiivist 2006/112/EÜ, millega piiratakse 50% määraga õigust maha arvata mitte üksnes ettevõtluseks kasutatavate sõiduautode rentimise või liisimise eest makstud sisendkäibemaks. Käibemaksu mahaarvamise õiguse piiramisega vabastatakse maksukohustuslane käibemaksu arvestamisest sõiduki isiklikult kasutamiselt. Otsus kaotab kehtivuse otsuses kindlaksmääratud päeval või päeval, mil jõustuvad kõnealuses valdkonnas käibemaksu mahaarvamise piiramist käsitlevad ühenduse eeskirjad, sõltuvalt sellest, kumb kuupäev on varasem. |

310 | Õiguslik alusNõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikkel 395. |

329 | Subsidiaarsuse põhimõteKäibemaksudirektiivi artikli 395 kohaselt peaks nõukogu komisjoni ettepaneku põhjal vastu võtma kavandatud meetme, mis lubab liikmesriikidel kalduda kõrvale sama direktiivi sätetest. Seepärast võib kavandatud meetme vastu võtta vaid ühenduse tasemel. |

| Proportsionaalsuse põhimõteEttepanek on proportsionaalsuse põhimõttega kooskõlas järgmis(t)el põhjus(t)el. |

331 | Käesolev otsus käsitleb liikmesriigile tema enda taotlusel antud luba ja sellega ei kaasne mingeid kohustusi. |

332 | Erimeede on erandi piiratud reguleerimisala arvestades kooskõlas taotletava eesmärgiga. |

| Õigusakti valik |

341 | Kavandatud õigusakt (id): muu. |

342 | Muud õigusaktid ei oleks asjakohased järgmis(t)el põhjus(t)el.Käibemaksudirektiivi artikli 395 kohaselt on ühistest käibemaksueeskirjadest kõrvalekaldumine võimalik üksnes nõukogu ühehäälselt antud loal komisjoni ettepaneku põhjal. Nõukogu otsus on sobivaim õigusakt, sest selle saab adresseerida üksikule liikmesriigile. |

mõju eelarvele |

409 | Ettepanek ei mõjuta ühenduse eelarvet. |

Täiendav teave |

| Läbivaatamis-/muutmis-/aegumisklausel |

533 | Ettepanek sisaldab ajalist piirangut. |

| |

Ettepanek:

NÕUKOGU OTSUS,

millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ, mis käsitleb ühist käibemaksusüsteemi, artikli 26 lõike 1 punktist a ning artiklitest 168 ja 169

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, [1]1 eriti selle artikli 395 lõiget 1,

võttes arvesse komisjoni ettepanekut [2]2

ning arvestades järgmist:

(1) Nõukogu otsusega 95/252/EÜ [3]3 ja seejärel nõukogu otsusega 98/198/EÜ [4]4 lubas nõukogu Ühendkuningriigil piirata 50% määraga rendilevõtja või liisija õigust arvata maha selliste renditud või liisitud sõiduautode eest makstud sisendkäibemaks, mida ei kasutata täielikult ettevõtluse tarbeks. Ühendkuningriigil lubati ka mitte käsitada tasuna teenuste osutamise eest maksukohustuslase poolt ettevõtluse eesmärgil renditud või liisitud auto kasutamist isiklikuks tarbeks. Kõnealuse lihtsustusmeetmega kadus rendilevõtjal või liisijal vajadus pidada arvestust ametiautoga tehtud erasõitude üle ja arvestada käibemaksu iga auto kohta isiklikuks tarbeks tehtud tegeliku läbisõidu pealt.

(2) Komisjoni peasekretariaati 5. veebruaril 2007 saabunud kirjas taotles Ühendkuningriik luba pikendada 31. detsembril 2007 aeguva erandi kehtivusaega.

(3) Direktiivi 2006/112/EÜ artikli 395 lõike 2 kohaselt teavitas komisjon 15. oktoobril 2007 teisi liikmesriike Ühendkuningriigi taotlusest. Komisjon teatas 17. oktoobri 2007. aasta kirjas Ühendkuningriigile, et tal on taotluse hindamiseks olemas kogu vajalik teave.

(4) Juriidilised ja faktilised asjaolud, mis õigustavad erandi kohaldamise lubamist, ei ole muutunud ja on endiselt asjakohased.

(5) Komisjon esitas 29. oktoobril 2004 ettepaneku nõukogu direktiivi kohta, millega muudetakse direktiivi 77/388/EMÜ (praegu direktiiv 2006/112/EÜ), mis hõlmab kululiikide ühtlustamist, mille suhtes võib kohaldada mahaarvamise keeldu [5]5. Kõnealuse ettepaneku alusel võib mahaarvamise keeldu kohaldada maantee-mootorsõidukite suhtes. Seepärast on asjakohane pikendada loa kehtivusaega kuni kõnealuse direktiivi jõustumiseni. Kuid luba aegub igal juhul hiljemalt 31. detsembril 2010 juhul, kui kõnesolev direktiiv ei ole selleks kuupäevaks jõustunud, mis võimaldab hinnata sellise otsuse vajalikkust, arvestades sõiduautode ettevõtluseks ja isiklikuks tarbeks kasutamise jaotusprotsenti.

(6) Erandi kehtivuse ajalisel pikendamine ei mõjuta ebasoodsalt käibemaksust laekuvaid Euroopa ühenduste omavahendeid,

ON VASTU VÕTNUD KÄESOLEVA OTSUSE:

Artikkel 1

Erandina nõukogu direktiivi 2006/112/EÜ artiklitest 168 ja 169 lubatakse Ühendkuningriigil piirata 50% määraga auto rendilevõtja või liisija õigust arvata maha käibemaks mitte täielikult ettevõtluse tarbeks kasutatava auto rendi- või liisingukuludelt.

Artikkel 2

Erandina direktiivi 2006/112/EÜ artikli 26 lõike 1 punktist a ei tohi Ühendkuningriik käsitada tasuna teenuste osutamise eest maksukohustuslase poolt renditud või liisitud ametiauto isiklikuks tarbeks kasutamist.

Artikkel 3

Käesoleva otsuse kehtivus lõpeb ühenduse eeskirjade jõustumisel, millega määratakse kindlaks, millistest mootorsõidukitega seotud kuludest ei või käibemaksu täies ulatuses maha arvata, kuid mitte hiljem kui 31. detsembril 2010.

Artikkel 4

Käesolev otsus on adresseeritud Suurbritannia ja Põhja-Iiri Ühendkuningriigile.

Brüssel,

Nõukogu nimel

eesistuja

[1] 1 ELT L 347, 11.12.2006, lk 1. Direktiiv, mida on muudetud direktiiviga 2006/138/EÜ (ELT L 384, 29.12.2006, lk 92).

[2] 2 ELT C, lk

[3] 3 EÜT L 159, 11.7.1995, lk 19.

[4] 4 EÜT L 76, 13.3.1998, lk 31. Otsus, mida on viimati muudetud otsusega 2004/855/EÜ (ELT L 369, 16.12.2004, lk 61).

[5] 5 KOM(2004) 728 (lõplik)

--------------------------------------------------